Diari Oficial de la Generalitat Valenciana


Sumari del DOGV 8546, del 13-05-2019 (2019/4687)

Informació pública de l'aprovació del Programa d'actuació integrada de la unitat d'execució número 26 del Pla general d'ordenació urbana.
-----------------------------------------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4687


Data del document
:   03-05-2019

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * administració local
    * pla d'urbanisme

Informació pública de l'aprovació del Programa d'actuació integrada de la unitat d'execució número 26 del Pla general d'ordenació urbana. [2019/4687]  
El Ple de l'Ajuntament de Benicàssim, en sessió ordinària celebrada el 26 d'abril de 2019, ha adoptat l'acord d'aprovació del Programa d'actuació integrada de la unitat d'execució número 26 a petició de la mercantil Taviani Real Estate, Societat Limitada, que en la part dispositiva diu així:  
  
«Primer. Aprovar el Programa d'actuació integrada de la unitat d'execució número 26 del PGOU de Benicàssim presentat per la mercantil Taviani Real Estate, Societat Limitada, en règim de gestió per propietaris, composta per programa, proposició juridicoeconòmica, conveni urbanístic, projecte d'urbanització i projecte de reparcel·lació voluntària, Pla de reforma interior modificatiu i annex d'homologació, amb les següents condicions:  
1. Atés que es difereix en els calibres de l'arbrat (Tipuana tipu), depenent de la classe de document, s'estableix que el calibre (perímetre de tronc a 1 m sobre el nivell de terra) no serà inferior a 16-18 cm i l'alçada no inferior a 3 m.  
2. Els escocells tindran unes dimensions mínimes netes de 120 x 120 cm, per tal d'adaptar-se al disseny del paviment amb rajoles de terratzo 40 x 40 cm.  
Segon. Inscriure el Programa d'actuació en la secció primera, programes d'actuació integrada, del Registre municipal de programes d'actuació amb caràcter previ a la publicació prevista en el següent punt de la part dispositiva.  
Tercer. Publicar el present acord en el Butlletí Oficial de la Província de Castelló i en el Diari Oficial de la Generalitat Valenciana.  
Quart. Citar la mercantil, com a promotora del present programa, a la subscripció del conveni de programació, transcorreguts quinze dies des de la publicació en el Diari Oficial de la Generalitat Valenciana prevista en el punt anterior.  
Cinqué. El promotor haurà de dipositar en l'Ajuntament un aval bancari per import del 5 % del valor de les obres d'urbanització, és a dir el 5 % de 98.982,32 ?, en definitiva; 4.949,11 ?, abans de la signatura del conveni.  
Sisé. Així mateix, el promotor ha de depositar davant l'Ajuntament la quantitat de 70.885,89 ?, substitutiu del 5 % del valor de l'aprofitament tipus que li correspon en concepte de cessió a l'Ajuntament per a aquesta mena d'actuacions, abans de la signatura del conveni.  
Seté. El promotor, una vegada ferm en via administrativa l'acord aprovatori de la reparcel·lació, l'inscriurà en el Registre de la Propietat, previ atorgament de document públic que n'expresse el contingut.  
  
Huité. Contra aquesta resolució, que posa fi a la via administrativa, podrà interposar:  
- Recurs de reposició amb caràcter potestatiu. Termini: un mes a comptar des del següent a aquell en què es reba aquesta notificació. Si en el mes de venciment no hi ha dia equivalent s'entendrà que el termini expira l'últim dia del mes. Òrgan davant el qual s'interposa: el mateix que ha dictat l'acte administratiu.  
- Recurs contenciós administratiu directament. Termini: dos mesos a comptar des de l'endemà de la recepció d'aquesta notificació. Òrgan: davant el Jutjat Contenciós Administratiu de Castelló, llevat del que disposa l'article 14.1 de la Llei 29/1998, de 13 de juliol, de la jurisdicció contenciosa administrativa.  
No obstant això, podrà interposar qualsevol altre recurs que considere oportú.  
  
  
  
ANNEX  
  
II. Part amb eficàcia normativa  
1. Ordenances generals  
Regiran per a l'àmbit de l'actuació integrada objecte del PRI modificatiu les ordenances generals del PGOU de Benicàssim.  
2. Execució del planejament  
De conformitat amb el que estableix l'article 40 LOTUP, «Els plans de reforma interior també podran delimitar aquestes unitats per necessitats funcionals de renovació urbana o quan siguen necessàries segons les normes i criteris d'equidistribució prevists pel Pla general estructural i aquesta llei».  
Pel que fa a l'ordenació estructural de l'àmbit, de conformitat amb el article 21.1.f de la LOTUP, el constitueix la classificació del sòl, en aquest cas urbà, sense que calga més definició, ni s'afecte, altere o incidisca en cap un altre element de l'ordenació estructural, homologant, així, l'àmbit d'actuació d'aquest Pla de reforma interior.  
  
3. Plànols d'ordenació  
O.1. Ordenació detallada proposada  
O.2. Alineació proposada. No modificació.  
O.3. Superposició alineacions. No escau.»  
  
Cosa que es publica de conformitat amb l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Benicàssim, 3 de maig de 2019.- El regidor d'urbanisme (p. d., D d'Alcaldia 2017-0631): Carlos Luis Díaz Miró.